text: বিশ্বনবী (সাঃ) এর ব্যঙ্গচিত্র প্রদর্শনের প্রতিবাদে মধুবন সুপার মার্কেট দোকান মালিক ব্যবসায়ী সমিতির মানববন্ধন – সিলেট দিগন্ত
  ফ্রান্সে রাষ্ট্রীয় পৃষ্ঠপোষকতায় বিশ্বনবী হযরত মোহাম্মদ (সাঃ) এর ব্যঙ্গচিত্র প্রদর্শনের প্রতিবাদে সিলেট নগরীর বন্দরবাজারস্থ মধুবন সুপার মার্কেট দোকান মালিক ব্যবসায়ী সমিতি ও সর্বস্তরের ব্যবসায়ীবৃন্দের উদ্যোগে এক মানববন্ধন কর্মসূচি ১২ নভেম্বর বৃহস্পতিবার বেলা ১১টায় মধুবন সুপার মার্কেটের সামনের রাস্তায় অনুষ্ঠিত হয়।
  সমিতির সিনিয়র সহ সভাপতি মোঃ কফিল আহমদের সভাপতিত্বে এবং আবুল আহমদ ও মনিরুল ইসলাম ফুয়াদের যৌথ পরিচালনায় মানববন্ধনে বক্তব্য রাখেন ও উপস্থিত ছিলেন সমিতির সাধারণ সম্পাদক মোঃ আলা মিয়া, যুগ্ম সাধারণ সম্পাদক মোঃ রেদওয়ান আহমদ চৌধুরী, কোষাধ্যক্ষ মোঃ রিয়াদ রহমান, সাংগঠনিক সম্পাদক মোঃ রুবেল আহমদ, যুগ্ম সাংগঠনিক সম্পাদক মোঃ রাসেল আহমদ, দপ্তর সম্পাদক চিরঞ্জিত পাল, প্রচার সম্পাদক মোঃ আজিম উদ্দিন, ধর্ম সম্পাদক কাজী মোঃ বিলাল আহমদ, সাংস্কৃতিক সম্পাদক মোঃ সাব্বির আহমদ, সদস্য- সালেহ আহমদ, শেখ মোঃ জুনেদ আহমদ, শামসুল ইসলাম, নুরুল হক, নূর আহমদ নোমান, শিপু আহমদ, গোলাম রাসুল রিমন, ফজল আহমদ, শেখ জুনেদ আহমদ, পারভেজ আহমদ সানি, ব্যবসায়ী সালেহ আহমদ, জাকির হোসেন, সাদেক আহমদ, খালেদ আহমদ, আব্দুল আহাদ, হাফিজ তাজুল ইসলাম, মোঃ ময়নুল ইসলাম, এম. আহমদ আলী, ফখরুল ইসলাম, হারুন আহমদ, সাইফুল ইসলাম, রিমন আহমদ, আজাদ, গিয়াস উদ্দিন, ফজল আহমদ, আরিফ আহমদ, সালিক আহমদ, রুমান মিয়া প্রমুখ। এছাড়াও মার্কেটের সর্বস্তরের ব্যবসায়ীবৃন্দ মানববন্ধনে উপস্থিত ছিলেন।
  মানববন্ধনে বক্তারা মহানবী হযরত মুহাম্মদ (সাঃ) এর ব্যঙ্গচিত্র প্রদর্শনের তীব্র নিন্দা ও কঠোর প্রতিবাদ এবং ফ্রান্সের সকল পণ্য বর্জনের আহবান জানিয়ে বলেন, শুধু ফ্রান্স নয় বিশ্বের যেখানেই মানবতার নবী সা.'র ইজ্জত ও ইসলাম ধর্ম নিয়ে ছিনিমিনি খেলা হবে সেখানেই প্রতিবাদ করা মুসলমানদের ঈমানী দায়িত্ব। বক্তারা আরো বলেন, ফ্রান্সের প্রেসিডেন্ট ইমানুয়েল ম্যাক্রো রাষ্ট্রীয় পৃষ্ঠপোষকতায় বিশ্বনবী হযরত মুহাম্মদ সাঃ'র 'ব্যঙ্গচিত্র' প্রদর্শন করে ইতিহাসে কু-দৃষ্টান্ত উপস্থাপন করেছে। নবীজিকে নিয়ে ব্যঙ্গচিত্রের মাধ্যমে অপমান করার কারণে ফ্রান্স সরকারকে অবশ্যই ক্ষমা চাইতে হবে। অন্যথায় নবীপ্রেমি তৌহিদী জনতা কঠোর কর্মসূচি দিতে বাধ্য হবে।
  Previous Previous post: কোম্পানীগঞ্জ উপজেলা কৃষকদলের আহবায়ক কমিটির সদ্যস সচিব নুরুল_আমিন_নুরুল ফুলেল শুভেচ্ছা